**Príloha č. 2**

**Postup pri prevode vlastníctva nehnuteľného majetku a nájme nehnuteľného majetku Mesta Námestovo z dôvodu hodného osobitného zreteľa**

/Postup podľa § 9a ods. 8 písm. e.) a § 9a ods. 9 písm. c.) zákona č. 138/1991 Zb. o majetku obcí v znení neskorších predpisov/

1. Ako prípady hodné osobitného zreteľa, možno posudzovať najmä:
2. prevod vlastníctva k pozemku, ktorý tvorí priľahlý pozemok k zastavanému pozemku vo vlastníctve žiadateľa, a ktorý je žiadateľom dlhodobo užívaný ako záhrada alebo dvor a je ohradený pevným plotom alebo pozemok nachádzajúci sa v areáli právnickej osoby;
3. prevod vlastníctva k pozemku, ktorý susedí s pozemkom žiadateľa (tzv. priľahlý pozemok) o malej výmere, ktorý je pre mesto nevyužiteľný;
4. prevod vlastníctva k pozemku, ktorý predstavuje jediný prístup na pozemok vo vlastníctve žiadateľa;
5. prevod vlastníctva k mestskému pozemku, na ktorý má mesto prístup len cez pozemok žiadateľa;
6. prevod vlastníctva k pozemku, priľahlého k zastavenému pozemku žiadateľa, ak by vytvorenie súťažného prostredia (VOS, priamy predaj, dražba) mohlo poškodiť právom chránené záujmy žiadateľa, pričom veľkosť odpredávaného mestského pozemku je limitovaná veľkosťou priľahlého žiadateľovho pozemku, max. však do výmery 200 m2 ;
7. prevod vlastníctva k pozemku zámenou, za podmienky výhodnosti nadobudnutého zamieňaného pozemku pre mesto (nemôže ísť o pozemok, ktorý sa nedá účelne využiť pre mesto);
8. prevod vlastníctva k pozemku, na ktorom je zriadené vecné bremeno v prospech žiadateľa za podmienky, že sa jedná o prebytočný a  nevyužiteľný majetok mesta;
9. prevod a nájom nehnuteľností za účelom poskytovania sociálnej, charitatívnej, vzdelávacej alebo inej verejnoprospešnej neziskovej činnosti.
10. Pri prevode nehnuteľností podľa bodu 1 písm. a.) až h.) je vždy potrebné skúmať, či sa jedná o majetok prebytočný a pre mesto nevyužiteľný.
11. Pri postupe podľa bodu 1 písm. h.) možno okrem osoby žiadateľa zohľadniť aj cenu za prevod alebo prenájom nehnuteľností vo vlastníctve mesta.
12. Ako prípad odôvodňujúci postup podľa § 9a ods. 8 písm. e.) a § 9a ods. 9 písm. c.) zákona č. 138/1991 Zb. o majetku obcí v znení neskorších predpisov, možno posudzovať aj iné prípady neuvedené v bode 1 písm. a.) až h.) tejto prílohy.

Vypracovala: JUDr. Kristína Vranová